Source: http://www.istvanbertalan.ro/baschet/page/3/
Timestamp: 2019-09-21 11:46:25+00:00

Document:
BASCHET Archives - Pagina 3 din 462 - MEDIAŞ NEWS
Home » Archive for "BASCHET" (Page 3)
BASCHET: Astăzi, CSM Mediaș joacă pe teren propriu cu ABC Athletic Constanța în etapa a V-a din LNBM
ISTVÁN BERTALAN 01 martie 2019 BASCHET Tags: CSM Mediaș No Comment
Echipa de baschet CSM Mediaș, va disputa astăzi, 1 martie 2019, începând cu ora 18:00, la Sala Sporturilor din Mediaș, meciul contând pentru etapa a V-a din Liga Națională de baschet masculin ediția 2018-2019, Grupa Galbenă, înpotriva formației ABC Athletic Constanța. Cele două echipe s-au întâlnit de șase ori, patru victorii aparțin medieșenilor iar două constănțenilor. Medieșenii antrenați de Mihai Popa și Dan Popa abordează meciul de pe poziția a cincea a grupei și vin după o înfrângere cu Dinamo Știința București, în timp ce adversarii noștri se află pe ultimul loc, cu patru puncte. Cele două formaţii sunt singurele care n-au reuşit să câştige niciun meci în precedentele patru runde, într-o grupă în care se mai află Dinamo-Ştiinţa Bucureşti (patru victorii), CSO Voluntari (trei victorii), Steaua Bucureşti (trei victorii) şi CSM Phoenix CSU Galaţi (două victorii). Primele două clasate la încheierea Grupei Galbene se califică în playoff-ul Ligii Naționale. Locul 1 în Grupa Galbenă se duelează cu locul 2 din Grupa Roșie, iar locul 2 în Grupa Galbenă întâlnește prima clasată la încheierea Grupei Roșii. Avantajul terenului propriu va fi de partea formațiilor venite din Grupa Roșie, cea superioară valoric. Iată programul următoarei etape, din Grupa Galbenă:
CSM Mediaș – ABC Athletic Constanța – ora 18:00
Sâmbătă (02.03)
CSM Phoenix CSU Galați – CSO Voluntari – ora 19:30
Dinamo Știința București – Steaua București – ora 19:45, FRB TV (YouTube)
Clasamentului la zi în Grupa Galbenă:
1. CS Dinamo Știința Bucureşti 4 4 0 0 357-285 8 pct.
2. CSO Voluntari 4 3 1 0 342-320 7 pct.
3. CSA Steaua București 4 3 1 0 347-273 7 pct.
4. CSM Phoenix Galaţi 4 2 2 0 308-322 6 pct.
5. CS Municipal Mediaș 4 0 4 0 296-367 4 pct.
6. ABC Athletic Constanța 4 0 4 0 282-365 4 pct.
CSM Mediaș joacă mâine un amical cu celebrii americani de la Overseas Basketball Cobine
ISTVÁN BERTALAN 20 februarie 2019 BASCHET Tags: CSM Mediaș No Comment
Echipa de baschet, CSM Mediaș, profită de pauza competițională pentru a disputa un meci amical împotriva jucătorilor de la Overseas Basketball Combine, o selecționată a jucătorilor americani care nu au angajament în acest moment și care sunt dornici de afirmare. Partida face parte din OBC Romania – Tour Team ce se desfășoară în perioada 15-24 februarie 2019. Partida este programată pentru 21 februarie începând cu ora 18:00 la Sala Sporturilor Mediaș. Conform siteului oficial Overseas Basketball Combine, din lotul americanilor fac parte conducătorul de joc Zavier Turner (NCAA D1, la Manhattan College și Ball State), extremă de forță Donovan Smith (ex NCAA D1 și Spania-LEB sau Travis Fleming, jucător trecut prin câmpurile de pre-sezon ale echipelor din NBA, Chicago Bulls și Detroit Pistons.
ISTVÁN BERTALAN 06 februarie 2019 BASCHET Tags: Baschet 3x3 No Comment
Miercuri turul al 3-lea din Cupa României la baschet masculin – ediția 2018/19. CSM Mediaș – SCM U Craiova
ISTVÁN BERTALAN 05 februarie 2019 BASCHET Tags: CSM Mediaș No Comment
Miercuri este programat meciul primei manșe din turul al 3-lea din Cupa României la baschet masculin – ediția 2018/19. CSM Mediaș va întâlni pe teren propriu formația SCM U Craiova, miercuri, 6 februarie. Competiția a fost structurată de așa natură încât în primele două tururi au fost angrenate cele 14 echipe care s-au aliniat la startul Grupelor valorice B și C în actuala ediție a Ligii Naționale. Astfel, în urma tragerii la sorți, vom avea următoarele patru duble, cu precizarea că din faza următoare (turul IV) vor intra în cursă și primele patru clasate în sezonul trecut al LNBM, respectiv CSM CSU Oradea, Steaua București, U-Banca Transilvania Cluj-Napoca și BC CSU Sibiu. Programul manșei tur a optimilor de finală:
CSM Târgu Mureș -BCM U FC Argeș Pitești 72:99 (19:22, 17:28, 11:33, 25:16)
CSM Sighetu Marmației – SCM Timișoara 57:84 (14:24, 16:11, 12:27, 15:22)
ABC Athletic Constanța – Dinamo Știința București 61:97 (20:20, 21:25, 11:29, 9:23)
Returul este programat o săptămână mai târziu. Învingătoarele vor accede în turul al IV-lea, iar turneul Final 4 Cupa României este programat să se dispute în perioada 17-18 aprilie 2019.
BASCHET: CSM Phoenix CSU Galaţi a câştigat la Mediaş cu scorul de 86-74
ISTVÁN BERTALAN 27 ianuarie 2019 BASCHET Tags: CSM Mediaș No Comment
Vineri a fost programat meciul celei de-a doua runde din Grupa Galbenă a Ligii Naționale de baschet masculin. Echipa medieșeană CSM Mediaș a întâlnit pe teren propriu echipa CSM Phoenix CSU Galați. Primul sfert a fost echilibrat și s-a terminat la egalitate după ce avantajul pe tabelă a alternat. Gălățenii nu s-au clătinat deși gazdele au pornit cu un ecart de 5-0 au preluat inițiativa și au intrat la vestiare cu plus 13 puncte avans. Medieșenii nu au renunțat și au dominat sfertul trei reușind să se apropie la 60-63. Echipa gălățeană a avut o atitudine pozitivă, a rezistat presiunii, nu a cedat inițiativa și a reușit să obțină prima victorie din faza a doua a Ligii. Rezultat final: CSM Mediaș – CSM Phoenix CSU Galați 74-86 (22-22, 14-27, 24-14, 14-23). Etapa viitoare, CSM Mediaș va juca cu Steaua București. Mai multe fotografii găsiți AICI.
CSM Mediaș – CSM Phoenix CSU Galați 74-86
(22-22, 14-27, 24-14, 14-23)
Arbitri: Ciocan Ciprian, Ionuț Moraru, Mate Andraș Stretea
Statistica punctelor marcate CSM Mediaș – CSM Phoenix CSU
Puncte titulari: 62-63
Punctele rezervelor: 12-23
Puncte marcate succesiv: 9-8
Cel mai mare avantaj: 5-15
Points in paint: 52-52
Fast break points: 11-10
Second chance points: 14-6
Points from turnovers: 15-13
Schimbare de lider: 8
Egalități: 4
Rezultate Grupa Galbenă:
CSM Mediaș – CSM Phoenix CSU Galați, scor 74-86
Dinamo Știința București – CSO Voluntari, scor 78-66
Steaua București – ABC Athletic Constanța, scor 107-78
1. Steaua București 2/0 4 puncte
2. Dinamo Știința București 2/0 4 puncte
3. CSO Voluntari 1/1 3 puncte
4. CSM Phoenix CSU Galați 1/1 3 puncte
5. CSM Mediaș 0/2 2 puncte
6. ABC Athletic Constanța 0/2 2 puncte
BASCHET: CSM Mediaș joacă cu CSM Phoenix CSU Galaţi în primul meci acasă din Grupa Galbenă
ISTVÁN BERTALAN 25 ianuarie 2019 BASCHET Tags: CSM Mediaș No Comment
Formația medieșeană va juca vineri, 25 ianuarie, de la ora 18.00, pe teren propriu, cu echipa CSM Phoenix CSU Galaţi, în primul meci din faza secundă a Ligii Naționale. CSM Mediaș a jucat în prima parte a sezonului în Grupa Valorică B, fază de campionat ce a fost încheiată cu 8/4 la general. În prima etapă din Grupa Galbenă, faza a doua, echipa din Mediaș a pierdut, scor 97-105, în Ilfov, pe terenul celor de la CSO Voluntari. Pe lângă Steaua, (87-63 cu CSM Phoenix CSU), și CSO Voluntari, în prima etapă din Grupa Galbenă a câștigat și Dinamo Știința București, scor 85-69, la Constanța, cu cei de la ABC Constanța. Programul jocurilor etapei a 2-a în faza secundă a sezonului regulat din Liga Națională de baschet masculin – ediția 2018/19:
CSM Mediaș – CSM Phoenix CSU Galați – ora 18:00
Dinamo Știința București – CSO Voluntari – ora 18:00
Steaua București – ABC Athletic Constanța – ora 19:00
ISTVÁN BERTALAN 20 ianuarie 2019 BASCHET Tags: CSM Mediaș No Comment
CSM Mediaș cedează în prima confruntare din Grupa Galbenă, pe terenul celor de la CSO Voluntari cu scorul de 97-105. Echipa din Voluntari a condus cu 41 de puncte în sfertul doi și și-a asigurat la pauză un avantaj de 22 de puncte. În a doua jumătate a partidei, CSM Mediaș a oferit o replică mult mai solidă, însă nu a reușit să recupereze deficitul imens pe care îl avea, pierzând la o diferență de 8 puncte. Milan Vulic a fost principalul remarcat de la Mediaș cu 25 de puncte, 6 pase decisive și 4 recuperări. Kareem Storey a reușit 13 puncte, 6 pase decisive și 2 recuperări, în timp ce Sajin și Simovici și-au trecut în cont fiecare câte un double-double, 14 puncte și 10 recuperări, respectiv 12 puncte și 10 recuperări, iar Cornel Cioăcată a venit de pe bancă cu 16 puncte. În următoarea etapă, echipa medieșeană primește vizita celor de la CSM Phoenix CSU Galați, sâmbătă, 26 ianuarie 2019 de la ora 18:00.
CSM Mediaș: Milan Vulic, Dragoș Andrei, Nicolas Barbu, Radu Vrîncian, Cornel Cioacătă, Kareem Storey, Titus Nicoară, Andrija Simovic, Stefan Sajin, Daniel Banciu.
Antrenori: Mihai Popa și Dan Popa
CSO Voluntari – CSM Mediaș 105-97
24-18 41-25 15-28 25-26
Sala: „Gabriela Szabo” din Voluntari
Arbitri: Bedir Sefer, Marius Epure, Alexandru Ivan
Comisar: Svetlana Simion
Statistica punctelor marcate CSO Voluntari – CSM Mediaș:
Puncte titulari: 67-72
Punctele rezervelor: 38-25
Puncte marcate succesiv: 10-9
Cel mai mare avantaj: 25-0
Points in paint: 42-42
Fast break points: 23-24
Second chance points: 2-11
Points from turnovers: 16-15
Clasament Faza a II-a-Grupa Galbenă:
1. CSA Steaua București 1 1 0 0 87-63 2 puncte
2. CS Dinamo Știința București 1 1 0 0 85-69 2 puncte
3. CSO Voluntari 1 1 0 0 105-97 2 puncte
4. CS Municipal Mediaș 1 0 1 0 97-105 1 punct
5. ABC Athletic Constanța 1 0 1 0 69-85 1 punct
6. CSM Phoenix Galați 1 0 1 0 63-87 1 punct
ISTVÁN BERTALAN 19 ianuarie 2019 BASCHET Tags: CSM Mediaș 1 Comment
Pentru formația masculină CSM Mediaș vor începe adevăratele examene din actualul sezon al Ligii Naționale, echipa medieșeană urmând să întâlnească în Grupa galbenă adversari redutabili. Primul obstacol va fi sâmbătă 19.01.2019, începând cu ora 18:00, când echipa de baschet masculin CSM Mediaș va juca, într-un meci împotriva celor de la CSO Voluntari, în deplasare. Reamintim că CSM Mediaș, au încheiat pe poziția a doua în grupa valorică B, cu 8 victorii și 4 înfrângeri iar adversarii noștri, CSO Voluntari, a încheiat pe prima poziție grupa valorică B, contabilizând 10 victorii și 2 înfrângeri. Cele două echipe fac parte din grupa galbenă alături de Steaua București, Dinamo Știința București, Athletic Constanța și Phoenix Galați. Precedenta întâlnire dintre cele două formații s-a încheiat cu scorul de 90 la 69 în favoarea ilfovenilor, meci disputat la finele săptămânii trecute în Sala “Gabriela Szabo”. Programul jocurilor din prima etapă a fazei secunde din Liga Națională de baschet masculin este următorul:
Grupa Galbenă, Sâmbătă (19.01)
Athletic Constanța – Dinamo Știința București – ora 17:00
CSO Voluntari – CSM Mediaș – ora 18:00
CSM Phoenix CSU Galați – Steaua București – ora 19:30, FRB TV
Reamintim că doar în Grupa Galbenă se începe de la zero. În celelalte grupe se mențin punctele acumulate în prima fază.
Steve Rosemond a plecat de la CSM Mediaș
CSM Mediaș a pierdut un jucător înainte de startul celei de-a doua faze a campionatului Ligii Național de Baschet. Americanul Steve Rosemond nu s-a mai prezentat la antrenamente și a plecat de la Mediaș fără să anunțe conducerea clubului sau conducerea tehnică a echipei. Jucătorul a lăsat cheile apartamentului de serviciu unui coleg și nu și-a predat echipamentul de joc. De asemenea, nu răspunde apelurilor de la club și nici mesajelor trimise de conducerea clubului medieșean. Eugen Pîrvulescu, președintele Clubului Sportiv Municipal Mediaș a precizat că se caută o modalitate de reziliere unilaterală a contractului cu jucătorul. Conducătorul de joc Steve Rosemond a venit la Mediaș la jumătatea lunii noiembrie a anului trecut și a fost ultima achiziție a Clubului Sportiv Municipal din Mediaș.
„Nu am vrut să risc să muncesc din nou ilegal în România” a declarat jucătorul.
Duminică seara, imediat după fluierul final din tradiționalul derby dintre Dinamo și Steaua, s-a tras și “cortina” peste prima fază a ediției inaugurale a Ligii Naționale de Baschet Masculin în noul format. Astfel, în urma rezultatelor înregistrate în prima fază a LNBM, ediția 2018-2019, vom asista în perioada următoare la alte dispute interesante, ce vor fi programate în patru grupe valorice din faza a doua după cum urmează:
Grupa Roșie – BC CSU Sibiu, U-Banca Transilvania Cluj-Napoca, SCMU Craiova, CSM CSU Oradea, BCMU FC Argeș Pitești, SCM Timișoara
Grupa Galbenă – Steaua CSM București, Dinamo Știința București, CSO Voluntari, CSM Mediaș, ABC Athletic Constanța, CSM Phoenix CSU Galați
Grupa Albastră – CSM Tg. Mureș, CSM Sighetu Marmației, CSM 2007 Focșani, ACS Tg. Jiu, Rapid București, CSM VSKC Miercurea Ciuc (*s-a ținut cont de retragerea echipei Cuza Sport Brăila)
Grupa Verde – Agronomia București, Universitatea Cluj-Napoca, CN Aurel Vlaicu București
În faza a două, meciurile se vor juca în primele trei grupe (Roșie, Galbenă, Albastră) în sistem de etape săptămânale, fiecare cu fiecare, tur – retur, în perioada 19 ianuarie (etapa a I-a)-6 aprilie (etapa a X-a), respectiv în sistem de etape fiecare cu fiecare, în trei tururi, în Grupa Verde, în aceeași perioadă. După această fază, primele două clasate din Grupa Galbenă vor accede în play-off, alături de echipele din Grupa Roșie. De menționat faptul că punctajul obținut în prima fază se menține în Grupa Roșie, Grupa Albastră și Grupa Verde, iar în Grupa Galbenă se pornește de la zero, fiind vorba de echipe care provin din trei grupe diferite.
BASCHET: CSM Mediaș pierde în ultimul meci din LNB Masculin cu scorul de 90-69
ISTVÁN BERTALAN 13 ianuarie 2019 BASCHET Tags: CSM Mediaș No Comment
Echipa CSO Voluntari încheie “en fanfare” ultima etapă din Liga Națională de Baschet masculin – Grupa B, oferind publicului ilfovean o victorie categorică împotriva celor de la CSM Mediaș. După un prim sfert echilibrat, echipa medieșeană a ridicat nivelul de joc, conducând la pauză cu 35 la 33. Pauza mare imprimă însă prin vocea antrenorului Eugen Ilie, plusul de luciditate de care era nevoie, din vestiare ieșind o cu totul altă echipă. Ultimele două sferturi reprezintă descătușarea, ambiția și determinarea recitate în teren de echipa ilfoveană, scorul final consemnând o diferență de peste 20 de puncte în favoarea lor. De la CSM Mediaș s-au remarcat Milan Vulik cu 17 puncte (3X3), 4 recuperări și 3 pase decisive, Kareem Storey cu 17 puncte, o recuperare și 2 pase decisive și Stefan Sajin cu 14 puncte, 5 recuperări și 3 pase decisive. Încheiem astfel pe locul 2 clasamentul grupei B și ne pregătim deja de prima confruntare din cadrul Grupei A a Ligii Naționale de Baschet. Primul meci se va disputa sâmbăta viitoare, 19.01.2018 de la ora 18:00, în Sala “Gabriela Szabo” din Voluntari împotriva adversarilor de ieri, echipa CSO Voluntari.
CSO Voluntari-CS Municipal Mediaș 90-69
16-15 17-20 31-14 26-20
Sala: Sala Gabriela Szabo Voluntari
Arbitrii: Grigoraș Laurențiu, Bogdănescu Costin, Bădilă Andrei
Observator: Ioan Constantin
Statistica punctelor marcate CSO Voluntari-CSM Mediaș:
Puncte titulari: 52-34
Punctele rezervelor: 38-35
Puncte marcate succesiv: 15-7
Cel mai mare avantaj: 25-5
Points in paint: 54-32
Fast break points: 22-16
Second chance points: 13-4
Points from turnovers: 25-17
Schimbare de lider: 4
Rezultate etapa 12 (12.01.2019):
CS Cuza Sport Brăila-ABC Athletic Constanța 0-20
Clasament final Faza I-Grupa B:
1. CSO Voluntari 10-2 1124-747 22 puncte
2. CS Municipal Mediaș 8-4 1141-852 19 puncte
3. ABC Athletic Constanța 6-6 931-750 18 puncte
4. CS Cuza Sport Brăila 0-12 449-1296 11 puncte

References: CSM 
 CSM 
 CSM 
 CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM